《思悲翁》
明代·罗颀

思悲翁，在彼西山，我心悹。
谓我癙忧，孰可终？楸梧郁郁，松柏依依。
翁归曷之？所莫知。
凤鸟不至枭于飞，昕不旦出目无辉。
已焉哉！陆行舟，水行车，复何归祸夫腾骧？雅人微我思
也，悯先人云胡亡，哀我生遘二丧。
呜呼！苍天曷有常？悲夫！

作者简介：浙江山阴人，字仪甫。以高承所著《事物纪原》不能黜伪崇真，更著《物原》一书。然其书不著出处，合众说为一，粗疏错谬处亦极多。